אלימור זילברמן

אלימור זילברמן (נולדה ב-23 באוקטובר 1960) היא עיתונאית, עורכת אופנה ואשת טלוויזיה ישראלית.

ביוגרפיה
זילברמן נולדה וגדלה בתל אביב. שירתה בגלי צה"ל.

הייתה הסולנית של להקת "ליפסטיק" שפעלה בשנים 1981–1983, וכן של להקת "מאדאם אי". בשנים 1989–1990 הייתה חברה בהרכב "למה פיל?" שהקים יוסי אלפנט.

זילברמן ייסדה את מדור האופנה בעיתון "תל אביב", ובהמשך כתבה וערכה מדורי אופנה בעיתונים "העיר" ו"חדשות".

ב-1991 עיצבה תלבושות עבור המופע "חידת הספינקס" של להקת בת שבע.

ב-1997 החלה להגיש פינת אופנה בתוכנית הבוקר "קפה טלעד", במשך כשנתיים, בזכיינית ערוץ 2 טלעד.

ב-1999 הנחתה זילברמן לצד הילה אלפרט את התוכנית "נשים קטנות" בערוץ 2, והשתתפה בתוכית "שלישי וחצי עם עינת ארליך" בתור חברת פאנל.

ב-2003 היא החליפה את ליאת תימור בהנחיית תוכנית העיצוב "עבודת בית" בזכיינית ערוץ 2 שידורי קשת, אותה הנחתה עד 2005, למשך 2 עונות.

בשנים 2005 עד 2008, שימשה כשופטת בשלוש העונות של תוכנית המציאות "הדוגמניות" בערוץ 10.

ב-2007 השתתפה כחברת פאנל קבועה בתוכנית "המצעד" בערוץ HOT בידור ישראלי.

חיים אישיים
זילברמן היא אמא לשתי בנות משני אבות שונים, בת אחת מהזמר רפי פרסקי ובת אחת מבן זוגה הנוכחי.

קישורים חיצוניים

הערות שוליים

נשות טלוויזיה ישראליות
חיילי גלי צה"ל
עיתונאי אופנה ישראלים
שופטי הדוגמניות
שופטות תוכניות מציאות ישראליות
זמרות ישראליות
זמרים ישראלים
עיתונאיות ישראליות
עיתונאים ישראלים
ישראליות שנולדו ב-1960
ישראלים שנולדו ב-1960